CELEX: 32012R1056
Language: lv
Date: 2012-11-12 00:00:00
Title: Komisijas Regula (ES) Nr. 1056/2012 ( 2012. gada 12. novembris ), ar ko groza Eiropas Parlamenta un Padomes Regulu (EK) Nr. 1332/2008 par pārtikas fermentiem attiecībā uz pārejas pasākumiem  Dokuments attiecas uz EEZ

13.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 313/9
            
         KOMISIJAS REGULA (ES) Nr. 1056/2012
   (2012. gada 12. novembris),
   ar ko groza Eiropas Parlamenta un Padomes Regulu (EK) Nr. 1332/2008 par pārtikas fermentiem attiecībā uz pārejas pasākumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1332/2008 par pārtikas fermentiem un par grozījumiem Padomes Direktīvā 83/417/EEK, Padomes Regulā (EK) Nr. 1493/1999, Direktīvā 2000/13/EK, Padomes Direktīvā 2001/112/EK un Regulā (EK) Nr. 258/97 (1) un jo īpaši tās 17. panta 5 punktu
   tā kā:
   
               (1)
            
            
               Saskaņā ar 17. panta 2. punktu Regulā (EK) Nr. 1332/2008 fermentu pieteikumu iesniegšanas termiņš ir 24 mēneši pēc īstenošanas pasākumu piemērošanas dienas, kas nosakāmi saskaņā ar 9. panta 1. punktu Eiropas Parlamenta un Padomes 2008. gada 16. decembra Regulā (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2).
            
         
               (2)
            
            
               Komisijas 2011. gada 10. marta Regula (ES) Nr. 234/2011, ar kuru īsteno Regulu (EK) Nr. 1331/2008 (3), ir piemērojama no 2011. gada 11. septembra.
            
         
               (3)
            
            
               Savienības pārtikas fermentu saraksta izveidei vajadzētu noritēt gludi un nevajadzētu traucēt pastāvošo pārtikas fermentu tirgu, jo īpaši mazos un vidējos uzņēmumus. Ja nepieciešams, visus atbilstīgos pārejas pasākumus, kas vajadzīgi lai izveidotu šo sarakstu, var pieņemt saskaņā Regulas (EK) Nr. 1332/2008 17. panta 5. punktā minēto procedūru.
            
         
               (4)
            
            
               Saskaņā ar 5. panta 3. punktu Regulā (ES) Nr. 234/2011 pieteikuma iesniedzēji ņem vērā jaunākos pieteikuma iesniegšanas laikā pieejamos Eiropas Pārtikas nekaitīguma iestādes (“Iestāde”) sagatavotos norādījumus par datiem, kas nepieciešami riska novērtējumam. Iestāde 2009. gada 23. jūlijā pieņēma zinātnisku atzinumu, kurā ietverti norādījumi par datu prasībām pārtikas fermentu pieteikumu novērtēšanai (4) un 2011. gada 8. jūlijā publicēja paskaidrojumus, kuros sniegti norādījumi, kā iesniedzama dokumentācija par pārtikas fermentiem (5). Tā 2011. gada 25. maijā pieņēma arī zinātnisku atzinumu, ar ko atjaunina norādījumus par riska novērtējumu attiecībā uz ģenētiski modificētiem mikroorganismiem un to produktiem, kurus paredzēts izmantot pārtikā un barībā (6).
            
         
               (5)
            
            
               Sīki izstrādātās prasības, kas izklāstītas Regulā (ES) Nr. 234/2011, ar Iestādes norādījumiem un paskaidrojumiem tika pieņemtas vēlāk nekā Regula (EK) Nr. 1332/2008.
            
         
               (6)
            
            
               Pieredze, kas gūta pa to laiku, liecina, ka sākotnējais pieteikumu iesniegšanas termiņš ir nepietiekams, lai tajā ieinteresētās personas un jo īpaši mazie un vidējie uzņēmumi varētu iesniegt visus nepieciešamos datus. Lai veicinātu netraucētu pāreju no pašreizējās tiesiskās situācijas uz sistēmu, kas izveidota ar Regulu (EK) Nr. 1332/2008, pieteikumu iesniegšanai vajadzīgs vairāk laika, nekā tika sākotnēji paredzēts. Tādēļ būtu jāpagarina 24 mēnešu periods, kas fermentu pieteikumu iesniegšanai noteikts ar Regulu (EK) Nr. 1332/2008.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Regulas (EK) Nr. 1332/2008 17. panta 2. punkta otro daļu aizstāj ar šādu:
   
      “Šo pieteikumu iesniegšanas termiņš ir 42 mēneši pēc to īstenošanas pasākumu piemērošanas dienas, kuri noteikti saskaņā ar 9. panta 1. punktu Regulā (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem.”
   
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 12. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 7. lpp.
   
      (2)  OV L 354, 31.12.2008., 1. lpp.
   
      (3)  OV L 64, 11.3.2011., 15. lpp.
   
      (4)  The EFSA Journal (2009) 1305, p. 1. http://www.efsa.europa.eu/en/scdoc/doc/1305.pdf
   
      (5)  Supporting Publication 2011:177. http://www.efsa.europa.eu/en/supporting/doc/177e.pdf
   
      (6)  EFSA Journal 2011;9(6):2193. http://www.efsa.europa.eu/en/efsajournal/doc/2193.pdf